Сёлета “круглы стол” (сваю работу ён пачне а 12-й гадзіне 1 верасня) праходзіць у Варацэвічах ў раённым музейным комплексе імя Напалеона Орды. Іванаўская зямля, Берасцейскі край сустракаюць літаратараў з Казахстана, Латвіі, Расіі, Эквадора, Украіны, Кыргызстана, Кітая, Узбекістана, Польшчы, Літвы. Расійскую Федэрацыю прадстаўляе найбольшая дэлегацыя. З Башкартастана прыехала паэтэса Зульфія Хананава. Яе творы ўжо друкуюцца ў перакладзе на беларускую мову – у газеце “Літаратура і мастацтва”, часопісе “Маладосць”. З Татарстана – кіраўнік музея Янкі Купалы ў Пячышчах Рыма Абызава. З Масквы – галоўны рэдактар часопіса “Роман-газета” празаік Юрый Казлоў, намеснік старшыні ФНКА “Беларусы Расіі” Валерый Казакоў.